Den Nord-Cimbriske Tilskuer, 1836-09-10
Politiske Nyheder. Spanien. Regentinden Marie Christine har under 21de Aug. udstædt en Proclamation, hvoraf følgende er det vigtigste: De Aspecter, som de seneste Tildragelser i Begyndelsen frembøde, havde opvakt den Troe hos mig, at hine Begivenheder vare isolerede Bevægelser, fremkaldte ved Enkeltes Jnteresse, eller Lidenskab. Saalænge jeg nærede denne Overbeviisning, var det min Pligt, at holde fast ved Tingenes bestaaende Orden, i den Formening at det var det almindelige Ønske; men en almindelig Manifestation fra Eders Side, endelig tilkjendegav mig hele Eders energiske Forlangende. Provindserne Andalusien og Arragonien erklærede sig for Constitutionen af 1812, og denne Bevægelse udbredte sig med Lynets Hurtighed til Provindserne Estremadura og Castilien, og selv Hovedstaden var det vanskelig at holde i Tømme. Rundt om mig, var det tydeligt, at de brave Soldater maatte gjøre Vold paa sig selv, naar de saae sig tvungne til, at holde Folket med hvem de inderlig sympatiserede i Orden. Denne Tingenes Tilstand viste mig tydelig Nationens Ønske, og da jeg ikke ville eller burde give en Forevending til nye Uroligheder, saa har jeg besvoret Constitutionen af 1812, og udstædt de fornødne befalinger til, at den skal proclameres og beediges i hele Kongeriget. Spaniere, de Jndvendinger ere mig ikke ubekjendte, som man hjemme og Udlandet gjør mod denne berømte Forfatning Men vi angive jo ikke hiin Forfatning foret Mynster paa Fuldkommenhed, men antyde meget mere at det er gjørligt, at Reformer kunne foretages derved, og man viser Maaden, hvorpaa disse skulle være beskaffen. Selv under denne Forfatnings ivrigste Tilhængere, gives der ingen Forstandig, der ikke er gjennemtrængt af Nødvendigheden af at foretage en Revision af samme, ligesom ogsaa de Provindser, der have erklæret sig for den, aabenbar erklærer sig for nogle Forbedringer, som af de Cortes ville foretages ved samme, og disse ville i denne Anledning sammentræde. J kunne være forsikkrede paa Spaniere, at der ikke vil handles om at formere visse Prærogativer, eller consolidere forhadte Privilegier. Hiin Revision skal meget mere have den almindelige Orden og det Almene=Vel til Øiemeed. Paa denne Maade bliver Constitutionen af 1812 igjen Statens Grundlov. Den er jo for Eder et Minde paa Ære, Værdighed og Nationens Uafhængighed! Det er Eder, der har forfattet og besvoren den, under dens Anspicier have J seiret, det var den, efter hvilken Nationens Anliggender bleve ledede, da Napoleons Ørn, skrækket tilbage fra vort Fødelands hellige Grund, veeg bort. Vise Europa at J til Trods for alle Bagvaskelser elske den, og vide at forsvare den - og Udfaldet kan ikke være tvivlsomt. Til vore Fienders Fordærvelse vil i Kampen det fordoblede Mod, hvormed J angribe dem, vise at deres Tilintetgjørelse er Hovedøiemedet for Eders høihjertede Begeistring. Maatte denne Statslov, til hvem vi alle sværge, nu og bestandig blive en Borgen for den helligste Eendrægtighed og det fasteste Sammenhold. Paa Eders Eendrægtighed beroer Eders Kraft, og af Eders Kraft er igjen min afhængig! Marie Christine." - Fra Krigsskuepladsen meldes, at det synes som den almindelige Enthusiasme har virket gunstigt for de Christinos Sag, og de christiniske Tropper have allerede tilkjempet sig store Fordeele. Saaledes har Divisionen, Soria af Armeens Centrum slaaet Quilez Cabreras og Forcadels Bander ved Villarluenga, Carlisterne have tabt meget Mandskab, 5000 Gevæhrer, 500 Heste og en stor Deel Munition. Ogsaa Jribarre har slaaet Jturalde den 10de ved Lodosa, Carlisterne har alene mistet i Fangne 900 Md. og 37 Officerer, de Constitutionelles Tab var ubetydeligt, da Carlisterne bleve overfaldne. De Constitutionelles Enthusiasme have gjort et saa dybt Jndtryk paa selve Carlisterne, at en stor Deel af Fangerne have aflagt Eden paa Constitutionen; der meldes ogsaa fra Pampelona, at den ved Cordova slagne Jturalde, har med sin Generalstab indfunden sig i Lerin, og stillet sig til Dronningens Disposition. Fra Jacca meldes ogsaa, at 12,000 Md. navareser Constitutionelle vare frivillig brudte op, havde overfaldet 8 carlistiske Batailloner, og nedsablet dem til sidste Mand.